Foto: Francois Lenoir/Reuters Rossiya tashqi ishlar vazirining o‘rinbosari Aleksandr Grushko so‘zlariga ko‘ra, Amerika Qo‘shma Shtatlari Yevropaga Rossiya bilan energetika sohasidagi hamkorlik uchun jiddiy bosim o‘tkazmoqda. Bu haqda RIA «Novosti» xabar qildi. «Bosim jiddiy. Bu birinchi kun ro‘y bermayapti. Ko‘p yillar mobaynida amerikaliklar Yevropa mamlakatlariga safar qilib, ularga kim bilan va qanday qilib energetika sohasida hamkorlik qilishni aytishmoqda. Bu mutlaqo qabul qilinmaydigan siyosiy bosimdir», - dedi Grushko. Uning eslatishicha, Yevropa qarorlarni qabul qilishda doimo o‘z mustaqilligini ma’lum qilib keladi. Eslatib o‘tamiz, avvalroq Xitoy erkin savdo tizimini Rossiya bilan birga himoya qilmoqchi ekani xabar berilgandi.